stanford-oval/wikipedia huggingface dataset:
Tšekin tasavallan TT-ajot
Tšekin tasavallan TT-ajojen voittajat

| Vuosi | Rata | Moto3 | Moto2 | MotoGP | Raportti |
| --- | --- | --- | --- | --- | --- |
| 2016 | Brno |  John McPhee |  Jonas Folger |  Cal Crutchlow | Raportti |
| 2015 | Brno |  Niccolò Antonelli |  Johann Zarco |  Jorge Lorenzo | Raportti |
| 2014 | Brno |  Alexis Masbou |  Esteve Rabat |  Dani Pedrosa | Raportti |
| 2013 | Brno |  Luis Salom |  Mika Kallio |  Marc Márquez | Raportti |
| 2012 | Brno |  Jonas Folger |  Marc Márquez |  Dani Pedrosa | Raportti |
| Vuosi | Rata | 125 cc | Moto2 | MotoGP | Raportti |
| 2011 | Brno |  Sandro Cortese |  Andrea Iannone |  Casey Stoner | Raportti |
| 2010 | Brno |  Nicolás Terol |  Toni Elías |  Jorge Lorenzo | Raportti |
| Vuosi | Rata | 125 cc | 250 cc | MotoGP | Raportti |
| 2009 | Brno |  Nicolás Terol |  Marco Simoncelli |  Valentino Rossi | Raportti |
| 2008 | Brno |  Stefan Bradl |  Alex Debón |  Valentino Rossi | Raportti |
| 2007 | Brno |  Héctor Faubel |  Jorge Lorenzo |  Casey Stoner | Raportti |
| 2006 | Brno |  Alvaro Bautista |  Jorge Lorenzo |  Loris Capirossi | Raportti |
| 2005 | Brno |  Thomas Lüthi |  Daniel Pedrosa |  Valentino Rossi | Raportti |
| 2004 | Brno |  Jorge Lorenzo |  Sebastián Porto |  Sete Gibernau | Raportti |
| 2003 | Brno |  Daniel Pedrosa |  Randy de Puniet |  Valentino Rossi | Raportti |
| 2002 | Brno |  Lucio Cecchinello |  Marco Melandri |  Max Biaggi | Raportti |
| Vuosi | Rata | 125 cc | 250 cc | 500 cc | Raportti |
| 2001 | Brno |  Toni Elías |  Tetsuya Harada |  Valentino Rossi | Raportti |
| 2000 | Brno |  Roberto Locatelli |  Shinya Nakano |  Max Biaggi | Raportti |
| 1999 | Brno |  Marco Melandri |  Valentino Rossi |  Tadayuki Okada | Raportti |
| 1998 | Brno |  Marco Melandri |  Tetsuya Harada |  Max Biaggi | Raportti |
| 1997 | Brno |  Noboru Ueda |  Max Biaggi |  Michael Doohan | Raportti |
| 1996 | Brno |  Valentino Rossi |  Max Biaggi |  Àlex Crivillé | Raportti |
| 1995 | Brno |  Kazuto Sakata |  Max Biaggi |  Luca Cadalora | Raportti |
| 1994 | Brno |  Kazuto Sakata |  Max Biaggi |  Michael Doohan | Raportti |
| 1993 | Brno |  Kazuto Sakata |  Loris Reggiani |  Wayne Rainey | Raportti |
Aiheesta muualla

Kuvia tai muita tiedostoja aiheesta Tšekin tasavallan TT-ajot Wikimedia Commonsissa
Brnon radan virallinen sivusto
Kartta radassta ympäristöineen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Czech Republic motorcycle Grand Prix
Käännös suomeksi
Rakkauden joulu

| Rakkauden joulu Jippu |
| --- | --- | --- |

Studioalbumin tiedot
 Julkaistu: 7. marraskuuta 2014
 Formaatti: CD, digitaalinen lataus
 Tuottaja(t): Ville Riippa
 Tyylilaji: joulu, gospel
 Kesto: 34.39
 Levy-yhtiö: Warner Music Finland
Listasijoitukset
  Suomen virallinen lista: 23.
Jipun muut julkaisut
| Väärinpäin lentävät linnut 2012 | Rakkauden joulu 2014 | Made in Heaven 2016 |
Rakkauden joulu on Jipun 7. marraskuuta 2014 julkaistu neljäs sooloalbumi sekä hänen ensimmäinen joululevynsä. Artisti on valinnut albumille omia suosikki joululaulujaan. Hän on säveltänyt ja sanoittanut albumille myös yhden uuden joululaulun. Albumin on tuottanut Ville Riippa.
Albumi on sijoittunut parhaimmillaan Suomen virallisen albumilistan 23:nneksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Kun rakkaus tänä yön vallan saa | Jippu | 4.03 |  |  |  |  |  |  |
| 2. | Heinillä härkien kaukalon | ranskalainen kansanlaulu, Martti Korpilahti | 3.11 |  |  |  |  |  |  |
| 3. | Jouluyön hymni | Pekka Simojoki, Anna-Mari Kaskinen | 3.00 |  |  |  |  |  |  |
| 4. | Oi jouluyö | Adolphe Adam, Kyllikki Solanterä | 3.35 |  |  |  |  |  |  |
| 5. | Me käymme joulun viettohon | Martti Turunen, Mauno Isola | 3.07 |  |  |  |  |  |  |
| 6. | Tulkoon valtakuntasi | Hanna-Maria Helenius, Kimmo Virtanen | 4.10 |  |  |  |  |  |  |
| 7. | Sydämeeni joulun teen | Kassu Halonen, Vexi Salmi | 3.49 |  |  |  |  |  |  |
| 8. | Arkihuolesi kaikki heitä | Leevi Madetoja, Alpo Noponen | 2.25 |  |  |  |  |  |  |
| 9. | Kaipaus | Aija Roivas-Merisalo | 4.19 |  |  |  |  |  |  |
| 10. | Armolaulu | Kari Tikka | 3.02 |  |  |  |  |  |  |
Arvostelut

Keskisuomalainen: positiivinen
V2.fi:
Tony

| Tony |
| --- | --- |
Nimipäivä:   
– suomenkielinen:  –
– ruotsinkielinen:  17. tammikuuta
– ortodoksinen:  –
Muunnelmia:  Toni, Anttoni
Vastineita eri kielissä:  Anthony, Tõnis, Tõnu
Nimen alkuperä:  Antonius
Infobox OKNimi-testi OK: 
Tony on miehen etunimi, lyhentymä latinalaisesta Antonius-nimestä ja sen englantilaisesta vastineesta Anthony.
Suomessa nimi esiintyy tavallisimmin muodossa Toni. Muodossa Tony se on Digi- ja väestötietoviraston tietojen mukaan annettu vuoden 2019 loppuun mennessä noin 3 600 miehelle ja noin 60 naiselle. Tonyn nimipäivä on suomen­ruotsalaisen kalenterin mukaan 17. tammikuuta. Suomen­kielisen kalenterin mukaan sama päivä on muun muassa Tonin nimipäivä.
Kuvitteellisia Tonyjä

Tony Almeida, hahmo televisiosarjassa 24
Tony DiMera, hahmo televisiosarjassa Päivien viemää
Läski-Tony (Fat Tony), hahmo animaatiosarjassa Simpsonit
Tony Montana, päähenkilö elokuvassa Scarface – arpinaama
Tony Sjögren, hahmo televisiosarjassa Varustamo
Tony Smart, hahmo komediasarjassa Huonosti käyttäytyvät miehet
Tony Soprano, mafiapäällikkö televisiosarjassa Sopranos
Tony Tony Chopper, hahmo One Piece -animesarjassa
Tony Stark, hahmo Marvel universumissa, Ironman "Rautamies"
Tony taiteilijanimenä

Tony, oik. António José Conceição Oliveira, portugalilainen jalkapalloilija
Tony Anthony, oik. Roger Pettito, yhdysvaltalainen näyttelijä, elokuvatuottaja ja käsikirjoittaja
Tony Blackplait, oik. Tõnu Trubetsky, virolainen punk-muusikko, kirjailija, taiteilija ja elokuvaohjaaja
Tony G, oik. Antanas Guoga, liettualais-australialainen pokeriammattilainen
Tony Jaa, oik. JaPanom Worawit, thaimaalainen näyttelijä
Toni Lähteenmäki (oikea nimi Tiina Lähteenmäki), laulaja, tunnettu Ilona-yhtyeestä
Tony Ma, oik. Hieu Ngoc Ma, vietnamilais-yhdysvaltalainen pokeriammattilainen
Tony Martin, oik. Alvin Morris, yhdysvaltalainen näyttelijä ja laulaja
Tony Montana, oik. Pasi Hailio, suomalainen iskelmälaulaja
Toni Polster, oik. Anton Polster, itävaltalainen jalkapalloilija
Tony Revolori, oik. Anthony Quinonez, yhdysvaltalainen näyttelijä
Tony Yayo, oik. Marvin Bernard, yhdysvaltalainen rap-artisti
Tony Zale, oik. Anthony Florian Zaleski, yhdysvaltalainen nyrkkeilijä
Nimen muita merkityksiä

Tony-palkinto, teatteritaiteen palkinto
Aiheesta muualla

Kuvia tai muita tiedostoja aiheesta Tony Wikimedia Commonsissa
Rakkauden ja kuoleman lauluja

Rakkauden ja kuoleman lauluja on Edgar Allan Poen runojen suomennoskokoelma. Sen runot on suomentanut Oskar Nousiainen, ja se on ilmestynyt 1942 Tammen kustantamana. Näköispainoksen teoksesta on julkaissut Lasipalatsi/Kirja kerrallaan 1999 ja Ntamo 2012.
Teokseen sisältyy kaksi suomentajan laajaa artikkelia: Poen kirjallisesta tuotannosta, johon sisältyy elämäkerta, ja Poen runojen maailmasta. Lopussa on luettelo Poen elämää ja tuotantoa käsittelevää kirjallisuutta.
Pian suomennoksen toisen painoksen ilmestymisen jälkeen 1947 Sulo Haltsonen kiittää Arvostelevassa kirjaluettelossa: "Omaperäisten ja harvinaisen musikaalissävyisten runojen kirjoittajana on Poella ollut jo ennestään maassamme mainetta. – – käännökset ovat Oskari Nousiaisen sujuvaa käsialaa."
Runot

Annabel Lee (”Annabel Lee”)
Annielle (”For Annie”)
Eldorado (”Eldorado”)
Eulalie (”Eulalie”)
Helenelle (”To Helen”)
Hääballadi (”Bridal Ballad”)
Israfel (”Israfel”)
Joelle (”To The River”)
Järvi (”The Lake”)
Katolinen hymni (”Hymn”)
Kaupunki meressä (”The City in the Sea”)
Kellot: I–IV (”The Bells: I–IV”)
Kolosseum (”The Coliseum”)
Korppi (”The Raven”)
Kummituspalatsi (”The Haunted Palace”)
Lenore (”Lenore”)
Nukkuja (”The Sleeper”)
Onnellisin päivä (”The Happiest Day”)
Ulalume (”Ulalume”)
Unelma (”A Dream”)
Unelmia (”Dreams”)
Unen maa (”Dreamland”)
Voittaja Mato (”The Conqueror Worm”)
Yhdelle paratiisissa (”To One in Paradise”)
Yksin (”Alone”)
Aiheesta muualla

Teos Ntamon sivuilla.
Reino Ketola

Reino Olavi Ketola (7. huhtikuuta 1928 Joensuu – 28. helmikuuta 2013 Helsinki) oli suomalainen varatuomari ja korkeimman oikeuden jäsen vuodesta 1982. Hän jäi tehtävästä eläkkeelle vuonna 1993.
Ketola valmistui ylioppilaaksi vuonna 1949, oikeustieteen kandidaatiksi vuonna 1952 ja lisensiaatiksi vuonna 1956. Hän auskultoi Nilsiän tuomiokunnassa ja sai varatuomarin arvon vuonna 1955.
Ketola työskenteli maatalalousministeriön asutusasiain osaston ylimääräisenä esittelijänä vuosina 1955–1957, oikeuskanslerinviraston esittelijänä 1957–1960 ja korkeimman oikeuden ylimääräisenä virkamiehenä 1956–1962. Hän oli nuorempi oikeussihteeri 1962–1969 ja vanhempi oikeussihteeri 1969–1976. Vuodesta 1976 hän työskenteli esittelijäneuvoksena ja vuodesta oikeusministeriön lainsäädäntöneuvoksena. Vuosina 1977–1979 hän valmisteli prosessioikeuden alaan kuuluvia säännöksiä.
Korkeimman oikeuden jäseneksi Ketola nimitettiin 1. lokakuuta 1982. Hän toimi vuosina 1986–1988 laintarkastuslautakunnan jäsenenä ja 1988–1994 Suomen tuomariliiton puheenjohtajana.
Rapalampi (Parkano)

| Rapalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°02′12″N, 22°37′51″E
Vesistöalue ja valuma-alueen tietoja
Laskujoki:  suo-oja Yliseen Kirjasjärveen 
Järvinumero:  35.556.1.008
Mittaustietoja
Pinnankorkeus:  145-147,5 m
Rantaviiva:  0,401 km 
Pinta-ala:  0,01069 km² 
 fiRapalampi 
Rapalampi  on Pirkanmaalla Parkanossa Laholuoman kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Rapalampi on osa Laholuoman valuma-aluetta.
Maantietoa

Lammen pituus on 150 metriä, leveys 100 metriä ja sen pinta-ala on 1,1 hehtaaria. Se sijaitsee Horjunkeitaan kaakkoispuolella Parkanon kunnan alueella keskellä suurta suoaluetta, jonka eteläosa lammesta lähtien on tiheästi ojitettu. Lampi on yhteydessä suo-ojien verkostoon yhden kaivetun ojan kautta, jota myöten sen myös laskee vetensä. Suo-oja johtavat lammen vedet Yliseen Kirjasjärveen. Rantaviivan pituus on 400 metriä. Kaikki rannat ovat rämettä paitsi pohjoispuoli, joka on avosuota. Rannat ovat rakentamattomia eikä lammelle johda teitä. Karvian ja Parkanon välinen raja kulkee 600 metrin päästä ohitse.
Tuloslaskelma

Tuloslaskelma on tilinpäätöksen dokumentti, joka esittää tilikaudelle kuuluvat tulot eli tuotot ja tilikaudelle kuuluvat menot eli kulut vähennyslaskumuotoisena laskelmana. Tuloslaskelmasta nähdään sekä tulojen määrä että se, mihin rahaa on kulunut. Tuloslaskelmassa on myös tilikauden tulos, joko voitto tai tappio.
Tuloslaskelman tehtävänä on kuvata, miten tilikauden tulos on muodostunut. Tuloslaskelma laaditaan noudattaen määrättyä tuloslaskelmakaavaa. Kaavoja on useita erilaisia ja niistä on säädetty kirjanpitoa koskevissa asetuksissa.
Tuloslaskelman pari on tase, joka mittaa omaisuuden ja velkojen arvoa tiettynä ajankohtana.
Tilinpäätös

Tuloslaskelma on yksi kirjanpitolain mukaisen tilinpäätöksen neljästä osasta. Tilinpäätös muodostaa kokonaisuuden, joka tiedotetaan yrityksestä ulkopuolisille julkisena tietona ja tietojen saaja voi tehdä tiedoilla mitä haluaa. Tilinpäätös on laaja ja standardoitu tietopaketti tilinpäätöksen laatineen yrityksen taloudesta. Tilinpäätöksen neljä osaa ovat: tuloslaskelma, tase, liitetiedot ja toimintakertomus. Tilinpäätöksen toisen osan, taseen, tehtävänä on kuvata tilinpäätöspäivän taloudellista asemaa.
Tilinpäätökset ovat laajasti julkisia. Kaikkien osakeyhtiöiden on julkistettava tilinpäätöksensä lähettämällä siitä jäljennös Patentti- ja rekisterihallitukselle rekisteröintiä varten. Sieltä kuka tahansa voi saada jäljennöksen tilinpäätöksestä. Tilinpäätöksiä löytyy myös yritysten internet-sivuilta.
Kiinnostuneet tahot, kuten asiakkaat, alihankkijat, kilpailijat, verottaja ja muut viranomaiset, käyttävät tilinpäätöksiä työssään. Tilinpäätöksien tulkintaa kutsutaan tilinpäätösanalyysiksi.
Tuotot ja kulut

Tuotot ovat tilikaudelle kuuluvia tuloja. Suoriteperusteisesti laadittavassa tuloslaskelmassa tulon katsotaan olevan tilikaudelle kuuluvaa tuottoa, jos suorite on luovutettu asiakkaalle tilikauden aikana. Tuotot ovat lisäys omistajien omaisuuteen.
Kulut ovat tilikaudelle kuuluvia menoja. Meno jaksotetaan tilikaudelle, jos menoa vastaava tulo katsotaan syntyneen tilikauden aikana eikä menon odoteta enää tulevaisuudessa kartuttavan tuloja. Tätä kutsutaan meno tulon kohdalle -periaatteeksi. Se osa menoista, joiden vastaavat tulot ovat vielä saamatta, kirjataan taseeseen aktivoiduksi odottamaan tulevaisuudessa kertyviä tuloja.
Tuloslaskelman kaavat

Tuloslaskelmalla on kaksi vaihtoehtoista kaavaa: kululajikohtainen ja toimintokohtainen tuloslaskelma. Ne on annettu kirjanpitoasetuksessa.
Tuloslaskelman kaavat > Kululajikohtainen tuloslaskelma

1. LIIKEVAIHTO

2. Valmiiden ja keskeneräisten tuotteiden varastojen muutos

3. Valmistus omaan käyttöön

4. Liiketoiminnan muut tuotot

5. Materiaalit ja palvelut
6. Henkilöstökulut
7. Poistot ja arvonalentumiset
8. Liiketoiminnan muut kulut

9. LIIKEVOITTO (-TAPPIO)

10. Rahoitustuotot ja -kulut
11. VOITTO (TAPPIO) ENNEN TILINPÄÄTÖSSIIRTOJA JA VEROJA

12. Tilinpäätössiirrot
13. Tuloverot

14. Muut välittömät verot

15. TILIKAUDEN VOITTO (TAPPIO)
Tuloslaskelman kaavat > Toimintokohtainen tuloslaskelma

1. LIIKEVAIHTO

2. Hankinnan ja valmistuksen kulut

3. Bruttokate

4. Myynnin ja markkinoinnin kulut

5. Hallinnon kulut

6. Liiketoiminnan muut tuotot

7. Liiketoiminnan muut kulut

8. LIIKEVOITTO (-TAPPIO)
9. Rahoitustuotot ja -kulut
10. VOITTO (TAPPIO) ENNEN TILINPÄÄTÖSSIIRTOJA JA VEROJA
11. Tilinpäätössiirrot
12. Tuloverot

13. Muut välittömät verot

14. TILIKAUDEN VOITTO (TAPPIO)
Tuloslaskelman kaavat > Lyhennetty tuloslaskelma

Pienet kirjanpitovelvolliset voivat halutessaan esittää ns. lyhennetyn tuloslaskelman. Siinä liikevaihto ja eräät muut erät esitetään yhteenlaskettuna eränä bruttotulos.
Tuloslaskelman kaavat > Satunnaiset erät

Tuloslaskelmassa esitettiin aiemmin omina erinään satunnaiset tuotot ja kulut ennen tilinpäätössiirtoja. Nämä erät on poistettu tuloslaskelmakaavoista.
Tuloslaskelma ja tase

Tuloslaskelman viimeinen rivi, tilikauden voitto tai tappio, siirretään taseeseen.
Ranskan kuningaskunta

Ranskan kuningaskunta (ransk. Royaume de France) oli keskiaikainen ja varhaismoderninen monarkia Länsi-Euroopassa, ja nykyaikaisen Ranskan tasavallan edeltäjä. Se oli Euroopan yksi vaikuttavimmista valtioista; kuningaskunta oli suurvalta myöhäiskeskiajalta ja satavuotisesta sodasta lähtien. Se oli myös varhainen siirtomaavalta, omistaen alusmaita ympäri maailmaa. Liljakoristeinen lippu oli Ranskan kuninkaan tunnusmerkki.
Historia

Ranskan ensimmäisten kuninkaiden asema vastasi kruunattua ruhtinasta. Vuonna 1180 valtaistuimelle noussut Filip II Augustus oli ensimmäinen kapetingien sukuun kuulunut frankkien kuningas, joka otti käyttöön arvonimen Ranskan kuningas (latinaksi rex Franciae). Hän laajensi valtakaudellaan Ranskan kuningaskunnan Pariisin ympärillä sijainnutta aluetta kolminkertaiseksi alkuperäisestä. Keskiajalla kuningaskunta oli jaettu kuninkaan vasallien hallitsemiin herttuakuntiin. Niistä suurin osa palautui kuningaskunnan haltuun 1400-luvun lopulla. Vuonna 1483 herttuakunnista oli jäljellä vain Bretagne.
Henrik IV, joka nousi valtaistuimelle vuonna 1589, uudisti kuninkaanvallan Ranskassa. Hän halusi tehdä kuninkaan riippumattomaksi kirkosta, säädyistä ja parlamentista. Vuodet 1643–1792 olivat Itsevaltiuden aikaa.
Vuoden 1814 peruskirja (ransk. Charte Constitutionnelle) oli asiakirja, joka toimi Ranskan perustuslakina vuosina 1814–1830 ja muutettuna vuosina 1830–1848. Se teki Ranskasta perustuslaillisen monarkian ja takasi monien Ranskan suuren vallankumouksen jälkeen säädettyjen kansalaisvapauksien jatkumisen myös Bourbon-restauraation aikana.
Aiheesta muualla

Kuvia tai muita tiedostoja aiheesta Ranskan kuningaskunta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kingdom of France
Käännös suomeksi
Ranskan liigacup

| Coupe de la Ligue |
| --- | --- |

Laji:  Jalkapallo
Maa(t):   Ranska
Perustettu:  1994
Joukkueita:  42 (vuonna 2014-2015)
Hallitseva mestari:  Paris Saint-Germain
Eniten mestaruuksia:  Paris Saint-Germain (10)
Coupe de la Ligue eli Ranskan liigacup oli cup-muotoinen jalkapallokilpailu, jossa aina hävinnyt joukkue putoaa seuraavalta kierrokselta pois. Liigacupin voittaja saa osallistua seuraavalla kaudella Euroopan UEFA Europa League -kilpailuun. Menestynein seura cupissa on Paris Saint-Germain jolla on kymmenen mestaruutta. Ranskan Liigacup on tosin päätetty lakkauttaa, ja näin ollen 2020 pelattu PSG-Lyon finaali jäi toistaiseksi Ranskan Liigacupin viimeiseksi otteluksi.
Loppuottelut

| Vuosi | Voittaja | Toinen sija | Tulos |
| --- | --- | --- | --- |
| 1982 | Laval | Nancy | 3–2 |
| 1984 | Laval | Monaco | 3–1 |
| 1986 | Metz | Cannes | 2–1 |
| 1991 | Reims | Niort | 0–0 ja, 4–3 rp |
| 1992 | Montpellier | Angers | 3–1 |
| 1994 | Lens | Montpellier | 3–2 |
| 1995 | Paris Saint-Germain | Bastia | 2–0 |
| 1996 | Metz | Lyon | 0–0 ja, 5–4 rp |
| 1997 | Strasbourg | Bordeaux | 0–0 ja, 7–6 rp |
| 1998 | Paris Saint-Germain | Bordeaux | 2–2 ja, 4–2 rp |
| 1999 | Lens | Metz | 1–0 |
| 2000 | Gueugnon | Paris Saint-Germain | 2–0 |
| 2001 | Lyon | Monaco | 2–1 ja |
| 2002 | Bordeaux | Lorient | 3–0 |
| 2003 | Monaco | Sochaux | 4–1 |
| 2004 | Sochaux | Nantes | 1–1 ja, 5–4 rp |
| 2005 | Strasbourg | Caen | 2–1 |
| 2006 | Nancy | Nice | 2–1 |
| 2007 | Girondins de Bordeaux | Lyon | 1-0 |
| 2008 | Paris Saint-Germain | RC Lens | 2-1 |
| 2009 | Girondins de Bordeaux | Vannes OC | 4-0 |
| 2010 | Olympique de Marseille | Girondins de Bordeaux | 3-1 |
| 2011 | Olympique de Marseille | Montpellier | 1-0 |
| 2012 | Olympique de Marseille | Lyon | 1-0 ja |
| 2013 | AS Saint-Étienne | Stade Rennais FC | 1-0 |
| 2014 | Paris Saint-Germain | Lyon | 2-1 |
| 2015 | Paris Saint-Germain | Bastia | 4-0 |
| 2016 | Paris Saint-Germain | Lille | 2-1 |
| 2017 | Paris Saint-Germain | Monaco | 4-1 |
| 2018 | Paris Saint-Germain | Monaco | 3-0 |
| 2019 | RC Strasbourg | Guingamp | 0-0 ja, 4-1 rp. |
| 2020 | Paris Saint-Germain | Lyon | 0-0 ja, 6-5 rp. |
Menestyneimmät seurat

Paris Saint-Germain (10) 1995, 1998, 2008, 2014, 2015, 2016, 2017, 2018, 2019, 2020
Girondins de Bordeaux (3) 2002, 2007, 2009
Olympique de Marseille (3) 2010, 2011, 2012
RC Strasbourg (3) 1997, 2005, 2019
Coupe de la Liguen pokaali
Rationaalit (temperamentti)

Rationaalinen temperamentti on yksi neljästä David Keirseyn määrittelemästä näennäistieteellisestä temperamenttityypistä. Se korreloi Myers–Briggsin tyyppi-indikaattorissa kirjainten NT (intuitiivinen–ajatteleva) kanssa ja koostuu seuraavista roolivarianteista (lueteltu niitä vastaavien MBTI-kirjainyhdistelmien kanssa): INTP, ENTP, INTJ ja ENTJ. Keirseyn opin mukaan temperamentti on vain 10 prosentilla väestöstä, joten se on pienin temperamenttiryhmä.
Rationaalinen temperamentti on tietoa etsivä temperametti, ja rationaalit luottavat eniten logiikkaan. Rationaalit nojaavat ensisijaisesti objektiivisiin havaintoihin ja faktuaaliseen analyysiin, eikä tunteilla ole sijaa rationaalin ajatuksenkulussa.
Rationaalit kiinnostuvat systeemeistä. Ne voivat olla niin esimerkiksi luonnontieteellisiä, teknillisiä, biologisia, psykologisia kuin yhteiskunnallisiakin systeemejä. Rationaalit näkevät maailman pragmaattisesti, eivätkä arvosta sosiaalisia normeja ja sentimentaalisuutta. Monet rationaalit ovat moraalirelativisteja eivätkä näe absoluuttisen hyvän ja pahan olemassaoloa.
Rationaalien itsekunnioitus perustuu heidän riippumattomuuteensa ja itseluottamus loogisen päättelyn toimivuuteen. Romanttisissa parisuhteissa rationaalit haluavat mielenystävän, jonka kanssa he voivat keskustella kiinnostaviksi kokemistaan aiheista, jotka tyypillisesti ovat teoreettisia ja abstrakteja. Vanhempina rationaalit arvostavat eniten lasta, joka osaa ajatella omilla aivoillaan.
Stressaantuneina rationaalit saattavat työntää syrjään ja rationalisoida tunteitaan niiden käsittelyn sijaan. Alhaisen tunnollisuuden rationaaleilla (INTP ja ENTP) idean toteutus on stressaavaa ja hyväkin idea saattaa siksi jäädä kokonaan toteuttamatta. Korkean tunnollisuuden rationaaleilla (INTJ ja ENTJ) aiheutuu stressiä pitkän aikavälin suunnitelmien suistumisesta raiteiltaan.
Muut temperamentit

Idealistit
Käsityöläiset
Vartijat
Pässilänvuori

Iso-Pässilän pirunpelto
Pässilänvuori on kolmesta erillisestä mäestä koostuva muodostelma aivan Ilmajoen kunnan länsikolkassa. Korkein kohta on Iso-Pässilä, joka kohoaa 160,7 metriä merenpinnan yläpuolelle. Sen länsipuolella on Vanha-Pässilä ja pohjoispuolella Pikku-Pässilä.
Vuori on muinaista rantaviivaa ja sen rinteillä on havaittavissa entisen rantakivikon irtolohkareita. Vuoren luoteispuolella on Natura-alueisiin kuuluva Pässilänvuoren-Äijänpellon lehtoalue.
Rasvapatti

Lipooma
Rasvapatti eli lipooma on rasvakudoksen hyvänlaatuinen kasvain. Se on pieni, n. 1–5 cm:n kokoinen patti. Rasvapatit eivät ole kiinni luussa, vaan kehittyvät rasvakudokseen. Ne ovat yleensä liikkuvia, soikeita ja aristamattomia. Rasvapatit ovat vaarattomia ja voivat kadota vuosien myötä.
Patteja voi ilmestyä minne tahansa kehon osaan, mutta yleisimpiä ovat kaula ja takaraivo.[lähde? ] Myös alapäähän ilmestyvät patit ovat täysin normaaleita. Lähes jokaisella ihmisellä on jossain elämänvaiheessa rasvapatteja, ja niiden löytyessä huolestutaan turhaan. Yleensä niille ei tarvitse tehdä mitään. Häiritsevät lipoomat voidaan poistaa pienellä leikkauksella.
Aiheesta muualla

Kuvia tai muita tiedostoja aiheesta Rasvapatti Wikimedia Commonsissa
Rautalammin terveysasema

| Rautalammin terveysasema> Rautalammin terveyskeskus |
| --- | --- |
 Rautalamminterveysasemaa elokuussa 2019.
Osoite:  Sairaalantie 1, 77700 Rautalampi
Sijainti:  Rautalampi
Koordinaatit:  62.61705°N, 26.85377°E
Sisä-Savon terveydenhoidon kuntayhtymä: Akuuttivastaanotto ja päivystys
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Rautalammin terveysasema (aiemmalta nimeltään Rautalammin terveyskeskus) on pohjoissavolaisessa Rautalammin kunnassa toimiva julkisen palvelun terveysasema. Sitä ylläpitää Rautalammin ja Suonenjoen yhteisesti omistama Sisä-Savon terveydenhuollon kuntayhtymä.
Kuntayhtymä on esimerkiksi vuonna 2014 siirtänyt osan Rautalammin terveysaseman aiemmista henkilöresursseista Suonenjoelle, ja se on pyytänyt siksi osaa kuntalaisistaan siirtymään vapaaehtoisesti pitempään aukiolevan Suonenjoen terveysaseman asiakkaiksi. Vuonna 2017 kunnassa pohdittiin kunnan sosiaali- ja terveyspalvelujen yksityistämistä kokonaisuudessaan, koska kunnallispäättäjät olivat huolissaan Suomen silloisen hallituksen sote-uudistusaikeista. Kunnassa haluttiin pitää esimerkiksi terveyskeskus omassa kunnassa ja kunnallisen päätösvallan piirissä.
Terveysasema palvelee normaalisti arkisin aamukahdeksasta kello 15.30 ja perjantaisin kello 14 saakka. Arkena (ma-to) kello 16–18, perjantaisin kello 15–18 ja viikonloppuisin kello 8–18 akuuttivastaanotto on avoinna Suonenjoen terveysasemalla. Iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).
Terveysaseman laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB).